Earth Intruders (τραγούδι)

Το "Earth Intruders" είναι ένα τραγούδι της Ισλανδής μουσικού Μπιορκ. Κυκλοφόρησε στις 9 Απριλίου 2007, ως το πρώτο σίνγκλ από το έκτο στούντιο άλμπουμ της, Volta. Γράφτηκε και παράχθηκε από την ίδια, τον Timbaland και το συνεργάτη του, Danja.

Το σίνγκλ εκτός από την ψηφιακή εκδοχή, κυκλοφόρησε, όπως και όλα τα σίνγκλ του Volta, και σε box set στις 4 Φεβρουαρίου 2008. Περιείχε δύο 12" δίσκους βινυλίου με τέσσερα remixes, ένα CD με remixes κι ένα DVD με το μουσικό βίντεο.

Ιδέα και έμπνευση 
Η Μπιορκ είπε ότι το τραγούδι βασίστηκε σε όνειρό τη κατά τη διάρκεια μιας υπερατλαντικής πτήσης στη Νέα Υόρκη, στο οποίο "ένα τσουνάμι από εκατομμύρια χτυπημένων από τη φτώχεια ανθρώπων φούσκωσε ψηλά, φτάνοντας στο αεροπλάνο που πετούσε. Τελικά το κύμα παρέσυρε το πλοίο, το προσγείωσε και έσπασε το Λευκό Οίκο σε κομμάτια." Νωρίτερα είχε προσκληθεί να επισκεφθεί μια χτυπημένη από το τσουνάμι του 2004 περιοχή στην Ινδονησία και η εμπειρία της τη στιγμάτησε. Οι καταστροφικές εικόνες της Ινδονησίας, σε συνδυασμό με το όνειρό της είναι η έμπνευση πίσω από το "χαοτικό", όπως το χαρακτήρισε, κομμάτι. Στο στούντιο, η Μπιορκ ζήτησε από τον Timbaland καθώς έκαναν την παραγωγή του τραγουδιού να σκεφτεί τον χειρότερο εφιάλτη που είχε ποτέ.

Κυκλοφορία 
Η πρώτη αναφορά στον τίτλο του "Earth Intruders" έγινε στο All Access στις 10 Μαρτίου 2007 και μια μέρα αργότερα, σε άρθρο του The Gardian επιβεβαιώθηκε ότι ήταν το πρώτο (lead) σινγκλ του επερχόμενου άλμπουμ. Στις 26 Μαρτίου, ένα αλλιωμένο απόσπασμα ανέβηκε στο YouTube ως μέρος της καμπάνιας "viral marketing" για το Volta. Ένα διαφορετικό, δεκαπέντε δευτερολέπτων απόσπασμα εμφανίστηκε στο ηλεκτρονικό κατάστημα ήχων κλήσης της Rhino Records την 1η Απριλίου και περιελάμβανε άλλους στίχους. Και τα δύο αποσπάσματα εξαπλώθηκαν σε διαδικτυακά φόρουμ πολύ γρήγορα. Στις 3 Απριλίου  το τμήμα της Μπιορκ με ήχους κλήσης στο συγκεκριμένο κατάστημα αφαιρέθηκε. Αφού ο διαδικτυακός σταθμός WOXY έπαιξε το τραγούδι τρεις ημέρες πριν την κυκλοφορία του, έγινε διαθέσιμο ευρέως σε μέσα μεταφοράς ηλεκτρονικών αρχείων.

Το "Earth Intruders" τελικά κυκλοφόρησε στις 9 Απριλίου 2007 στις ψηφιακές πλατφόρμες. Η εκδοχή του άλμπουμ διέρρευσε στο διαδίκτυο στις 24 Απριλίου, επειδή ολόκληρο το άλμπουμ έγινε κατά λάθος διαθέσιμο στο κατάστημα iTunes του Ηνωμένου Βασιλείου για έξι ώρες την προηγούμενη ημέρα, δύο εβδομάδες πριν την επίσημη κυκλοφορία του Volta.

Club Mixes EP 
Ένα EP με τα ρεμίξ του σίνγκλ κυκλοφόρησε μόνο σε ψηφιακή μορφή στο αμερικανικό και βρετανικό iTunes, στις 21 Μαΐου 2007. Στην Ευρωπαϊκή του εκδοχή δε συμπεριλήφθηκαν το πρώτο και το τέταρτο κομμάτι. Είναι η δεύτερη φορά που κυκλοφόρησε επίσημα instrumental από σινγκλ της. (Αργότερα κυκλοφόρησαν τα instrumentals για κάθε σινγκλ του Volta).
 Mark Stent Radio Edit 4:26
 xxxchange Mix 4:38
 Lexx Remix 6:40
 Lexx Edit 4:05
 Mark Stent Radio Edit Instrumental 4:29

Box Set 
Το περιορισμένης έκδοσης "multiformat" box set του κυκλοφόρησε στις αρχές Φεβρουαρίου του 2008.

12 ιντσών βινύλιο 1 
 Πλευρά A. "Earth Intruders" (xxxchange Remix)
 Πλευρά B. "Earth Intruders" (Jimmy Douglas Mix)

12 ιντσών βινύλιο 2 
 Πλευρά C. "Earth Intruders" (Lexx 12" Remix)
 Πλευρά D. "Earth Intruders" (Mark Stent Mix)

CD 
 "Earth Intruders" (Mark "Spike" Stent Mix)
 "Earth Intruders" (Jimmy Douglas Mix)
 "Earth Intruders" (Lexx Remix Radio Edit)
 "Earth Intruders" (xxxchange Remix)
 "Earth Intruders" (Lexx 12" Remix)

DVD 
 "Earth Intruders" (Video σκηνοθετημένο από τον Michel Ocelot)

Τσάρτ

Παραπομπές

Τραγούδια του 2007
Τραγούδια της Μπιορκ
Singles της One Little Indian Records
Singles του 2007